laion/Wikipedia-Exotic huggingface dataset:
სომხეთის მთიანეთი

სომხეთის მთიანეთი (სომხ. Հայկական լեռնաշխարհ) — მთიანეთი უმთავრესად თურქეთში, ჩრდილოეთით ესაზღვრება აღმოსავლეთ პონტოს მთები, ჩრდილო-აღმოსავლეთით სამხრეთ კავკასიის ვულკანური მთიანეთი, დასავლეთით ანატოლიის ზეგანი, სამხრეთით ტავრი, ხოლო აღმოსავლეთით ნაწილობრივ გადადის ირანში. გეოლოგიურად სომხეთის მთიანეთი ხმელთაშუა ზღვის ალპური ნაოჭა სარტყლის ნაწილია, სადაც განვითარებულია დიდი სისქის მეზო-კაინოზოური ვულკანოგენურ-დანალექი ქანები, ზედაცარცული, პალეოგენური და ნეოგენური გრანიტოიდებისა და ჰიპერბაზიტების ინტრუზივები. რელიეფში ჭარბობს ვრცელი ვულკანური ზეგნები და ნაოჭა-ლოდა ქედებით გაყოფილი ტექტონიკური ღრმულები. ვულკანური მწვერვალებიდან აღსანიშნავია დიდი არარატი (5165 მ), სებელანი (4811 მ), სიუფჰანი (4058 მ). ერთადერთი მძინარე ვულკანია ნემრუთი (2948 მ). მთელ ტერიტორიაზე კარგად ჩანს ძველი და თანამედროვე ვულკანიზმის ნიშნები: კონუსისებრი მწვერვალები, მინერალიზებული წყაროები, ლავური ველები. დამახასიათებელია ტექტონიკური ღრმულები, რომელთა ფსკერზე ტბებია ჩამდგარი, აღსანიშნავია ვანის ტბა, ურმია და სხვა. დიდი ქვაბულებია: ერზურუმის, მუშის, თავრიზისა და სხვა. ზეგნებიდან ყველაზე ვრცელია ყარსისა და არდაჰანის. ჰავა სუბტროპიკული კონტინენტურია. ნალექები მთაში 300-800 მმ, ქვაბულებში 150-300 მმ წელიწადში. იცის ხანგრძლივი ყინვიანი და თოვლიანი ზამთარი. სომხეთის მთიანეთზე სათავე აქვს მდინარეებს მტკვარს, არაქსს, ევფრატსა და დიდ ზაბს. ბევრია მინერალური, მათ შორის თერმული წყარო. ქვაბულებში გავრცელებულია მშრალი სტეპი და მთის ნახევარუდაბნო, ხეობების გასწვრივ — ჭალის მდელო და ბუჩქნარი. სარწყავ ადგილებში მჭიდროდ დასახლებული ოაზისებია. მთის ნოტიო კალთებზე 800-იდან 1400 მ სიმაღლემდე მთის სტეპია, 1000-იდან 2300 მ-მდე — მუხისა და ფიჭვის ტყეები; ნაკლებად ნოტიო კალთებზე დაბალი ეკლიანი ბუჩქის რაყებია, 2000-3000 მ სიმაღლეზე — მთის მდელო, უფრო ზევით — კლდოვანი ლანდშაფტი. მაღალი მთის მწვერვალები დაფარულია მარადი თოვლითა და მყივნარებით. ცხოველებიდან ბევრია მღრღნელები და ქვეწარმავლები; გვხვდება შველი, მუფლონი, დათვი, ჯიქი, ზოლებიანი აფთარი. წიაღისეულიდან აღსანიშნავია ქრომის, სპილენძის, დარიშხანის, ქვანახშირის საბადოები. ქართული საბჭოთა ენციკლოპედია, ტ. 9, თბ., 1985. — გვ. 462. Магакьян И. Г., Армения в системе центрального Средиземноморья, "Доклады АН Армянской ССР", 1966, т. 42, № 4. ↑ 1.0 1.1 1.2 1.3 1.4 "Armenian Highland." Encyclopædia Britannica. 2007. Encyclopædia
დავით მოძმანაშვილი

დავით მოძმანაშვილი (დ. 9 ნოემბერი, 1986, თბილისი) — ქართველი მოჭიდავე (თავისუფალი სტილი). 2012 წლის ლონდონის ოლიმპიური თამაშების ვერცხლის პრიზიორი 120 კგ. წონით კატეგორიაში. მსოფლიოსა (2011) და ევროპის (2012) ბრინჯაოს პრიზიორი. 2008 წელს, ტამპერეში, დავით მოძმანაშვილმა ევროპის ჩემპიონატი მოიგო, თუმცა მოგვიანებით ჭიდაობის საერთაშორისო ფედერაციამ მის ანალიზში აკრძალული პრეპარატის კვალს მიაგნო, ოქროს მედალი ჩამოართვა და 2-წლიანი დისკვალიფიკაცია მისცა. დავით მოძმანაშვილი — საქართველოს ეროვნული ოლიმპიური კომიტეტი. დავით მოძმანაშვილი[მკვდარი ბმული] — ქართული სპორტი. ლონდონის ოლიმპიური თამაშები 2012 — საქართველოს ეროვნული ოლიმპიური კომიტეტი. ↑ Freestyle 120 kg. london2012.com ↑ აბსოლუტური გზა ევროპამდე[მკვდარი ბმული]. „24 საათი“. ↑ მოძმანაშვილი ბრუნდება. „მსოფლიო სპორტი“.
კავკასიური ჯოჯო

კავკასიური ჯოჯო (ლათ. Laudakia caucasia) — ქვეწარმავალი ჯოჯოსებრთა ოჯახისა. მისი სხეულის სიგრძე 15 სმ აღწევს. მასა 170 გ. იკვებება მწერებითა და ფეხსახსრიანებით, მცენარეული საკვებით. იმალება ქვების ქვეშ, ნაპრალებსა და სოროებში. გვხვდება სომხეთში, აზერბაიჯანში, რუსეთში, თურქეთში და სხვა. გვხვდება აგრეთვე საქართველოს აღმოსავლეთ და სამხრეთ ნაწილებში, ქართლის და ივრის ზეგნის მშრალ მთებსა და გორაკებზე. კავკასიური ჯოჯო (ინგლისური)
დავითი (ტრაპიზონი)

დავით დიდი კომნენოსი (ბერძ. Δαβίδ Μέγας Κομνηνός; დ. დაახლ. 1408 — გ. 1 ნოემბერი, 1463) — ტრაპიზონის იმპერიის ოცდამეერთე, უკანასკნელი იმპერატორი 1459-1461 წწ. კომნენოსების დინასტიის წარმომადგენელი. იმპერატორ ალექსი IV-ისა და თეოდორა კანტაკუზენის შვილი. ტახტზე ავიდა თავისი ძმის იოანე IV-ის გარდაცვალების შემდეგ. თავისი მეფობის განმავლობაში რომის პაპის ეგიდით და ევროპელი და აზიელი მმართველების მონაწილეობით აყალიბებდა სამხედრო კოალიციას ოსმალეთის სულთან მეჰმედ II დამპყრობელის წინააღმდეგ. 1461 წლის 26 ოქტომბერს სულთანმა ტრაპიზონი აიღო. დავით კომნენოსი დაატყვევეს და სტამბოლში წაიყვანეს. მიუხედავად სულთნის დიდი მცდელობისა არ მიიღო ისლამი, რის გამოც 1463 წლის 1 ნოემბერს თავის შვილებთან ერთად სიკვდილით დასაჯეს. 2013 წელს კონსტანტინოპოლის პატრიარქმა მოახდინა მისი კანონიზაცია. ტრაპიზონის იმპერატორთა სია Vougiouklaki Penelope, "David Grand Komnenos" ↑ Константинопольская Церковь канонизировала последнего Трапезундского императора
ირინა პალეოლოგოსი

ირინა პალეოლოგოსი (ბერძ. Ειρήνη Παλαιολογίνα; დ. 1315 – გ. 1341 წლის შემდეგ) — ტრაპიზონის იმპერატორი 1340-1341 წლებში. ირინა იყო ბიზანტიის იმპერატორ ანდრონიკე III-ის უკანონო შვილი. 1335 წელს ცოლად გააყოლეს ტრაპიზონის იმპერატორ ბასილი I-ს. არსებობს ეჭვი, რომ მან მოწამლა ბასილი 1340 წელს. ბასილის გარდაცვალების შემდეგ ბასილის შვილები ირინა ტრაპიზონელისაგან, ალექსი III და კალო-იოანე, გაგზავნა კონსტანტინოპოლში და თავად ავიდა ტახტზე. ამას მოჰყვა სამოქალაქო ომი ტრაპიზონის იმპერიაში, რომელშიც ერთმანეთს დაუპირისპირდნენ ბიზანტიური და ქართული ორიენტაციის პარტიები. ირინას მხარს უჭერდნენ ამიძანტარები, სამხედრო ელიტა და სამოქალაქო მოხელეები. მის წინააღმდეგ გამოდიოდა ადგილობრივი ლაზური არისტოკრატია და არქონტები. თავდაპირველად ირინამ წარმატებას მიაღწია. 1340 წელს ლიმნიიდან ტრაპიზონში ჩავიდა იოანე ევნუხი დიდძალი ჯარით და დაამარცხა დედოფლის წინააღმდეგ აჯანყებულები, გადაწვა ევგენიოსის ეკლესია, სადაც აჯანყებულები იყვნენ გამაგრებულები, დააპატიმრა და მოკლა აჯანყებული მთავრები. პარალელურად, ტრაპიზონიას იმპერიას ჰქონდა შეტაკებები ამიდელ თურქებთან პარხარსა და ტრაპიზონში. ამ ლაშქრობებმა დიდი ზიანი მიაყენა ტრაპიზონის იმპერიას, რის გამოც მოსახლეობა ირინა პალეოლოგის წინააღმდეგ იყო განწყობილი. ამას ემატებოდა ისიც, რომ ის აპირებდა გათხოვილიყო ტომით უცხოელ დიდებულზე. 1341 წელს ირინა პალეოლოგოსის საწინააღმდეგო პარტიას სათავეში ჩაუდგა ანა კომნენოსი. მან ლაზთა დიდი ჯარით აიღო ტრაპიზონი. 17 ივნისს ირინა პალეოლოგისი ტახტიდან გადადგა და ფრანკთა გემით კონსტანტინოპოლში გაემგზავრა. ამის შემდეგ მისი ცხოვრების შესახებ არაფერია ცნობილი. სამოქალაქო ომი ტრაპიზონის იმპერიაში მიქაელ პანარეტოსი „ტრაპიზონის ქრონიკა“ XIV საუკუნე Her profile in "Medieval Lands" by Charles Cawley Vougiouklaki Penelope, "Eirene Palaiologina (Empress)" ↑ Miller, W., „Trebizond. The Last Greek Empire“ გვ. 46 ლონდონი 1926 (ინგლისური)
ანა (ტრაპიზონი)

ანა-ანახუტლუ დიდი კომნენოსი (ბერძ. Άννα Μεγάλη Κομνηνή; დ. უცნობია – გ. 1342) — ტრაპიზონის იმპერატორი 1341-1342 წლებში. ანა იყო ტრაპიზონის იმპერატორ ალექსი II-ის და ჯიაჯაყ ჯაყელის შვილი. აღკვეცილი იყო მონაზვნად. მისი ძმის, ბასილის მოკვლის შემდეგ გაიხადა მონაზვნის კაბა და ჩაერთო სამოქალაქო ომში ტრაპიზონის იმპერატორის ტახტზე ასული ირინა პალეოლოგოსის წინააღმდეგ. ანას ხელისუფლების სათვეში მოსვლაში დაეხმარა საქართველოს სამეფოს მეფე გიორგი V ბრწყინვალე. 1341 წლის 17 ივლისს დაამარცხა ტრაპიზონის იმპერიის ბიზანტიური მიმართულების პარტია, გადააყენა ირინა და გახდა იმპერატორი. 1341 წლის 30 ივლისს კონსტანტინპოლიდან ტრაპიზონში ჩავიდა მიხეილ კომნენოსი. ხალხის მიერ ის აღქმული იქნა თვითმპყრობლად, ის შეიპყრეს და ჯერ ინეონში, შემდეგ კი ლიმნიაში გაგზავნეს. 1342 წელს მიხეილ კომნენოსის შვილი იოანე III კონსტანტინოპოლიდან ტრაპიზონში ჩავიდა, გაათავისუფლა მამა, ტახტიდან ჩამოაგდო ანა და მისი გაგუდვის ბრძანება გასცა. ამავე წელს, ბრძანება შეასრულეს. სამოქალაქო ომი ტრაპიზონის იმპერიაში ყაუხჩიშვილი, ს., ბიზანტიელი მწერლების ცნობები საქართველოს შესახებ, ტ. VII, თბილისი: მეცნიერება, 1967. ჯავახიშვილი, ივ., „ქართველი ერის ისტორია“ წ. III, გვ. 272, 1966 მიქაელ პანარეტოსი „ტრაპიზონის ქრონიკა“ XIV საუკუნე Discussion of the Testament of Gerasimos Vougiouklaki Penelope, "Anna Anachoutlou"
ტყის ზონები

ტყის ზონები — გეოგრაფიული ზონები, რომელთა ბუნებრივი ლანდშაფტებისათვის დამახასიათებელია ტყე. გავრცელებულია ჩრდილოეთ და სამხრეთ ნახევარსფეროების ეკვატორულ, სუბეკვატორულ, ტროპიკულ, სუბტროპიკულსა და ზომიერ სარტყლებში. ეკვატორული ტყის ზონა ტროპიკული სარტყლების ტყის ზონები სუბტროპიკული სარტყლების ტყის ზონები ზომიერი სარტყლების ტყის ზონები ქართული საბჭოთა ენციკლოპედია, ტ. 10, თბ., 1986. — გვ. 90.
მიხეილი (ტრაპიზონი)

მიხეილ დიდი კომნენოსი (ბერძ. Μιχαήλ Μέγας Κομνηνός; დ. 1285 – გ. 1355 წლის შემდეგ) — ტრაპიზონის იმპერიის იმპერატორი 1344–1349 წლებში. მიხეილ კომნენოსი იყო ტრაპიზონის იმპერატორ იოანე II-ისა და ბიზანტიის იმპერატორის მიხეილ VIII-ის ქალიშვილ ევდოკია პალეოლოგოსის უმცროსი შვილი. 1297 წელს ქმრის გარდაცვალების შემდეგ ევდოკია დაბრუნდა კონსტანტინოპოლში მიხეილთან ერთად. კონსტანტინოპოლში მიხეილ კომნენოსი დაქორწინდა გიორგი აკროპოლიტის შვილიშვილზე. 1341 წლის 30 ივლისს მიხეილი ტრაპიზონური არისტოკრატიის მოთხოვნით ტრაპიზონის სამოქალაქო ომში ჩაერთო და ბიზანტიის იმპერატორ იოანე VI კანტაკუზენის მხარდაჭერით, კონსტანტინოპილიდან ტრაპიზონის იმპერიაში ჩავიდა. ტრაპიზონელმა წარჩინებულებმა და მეტროპოლიტმა აკაკიომ მიხეილს ზეიმით შეეგებნენ, სადაც მან ერთგულების ფიცი არისტოკრატებისა და იმპერიის ზოგიერთი მოხელისგან მიიღო. რის შემდეგ ისინი საიმპერატორო სასახლეში კორონაციისთვის ემზადებოდნენ. გამთენიისას კი ყვეალფერი რადიკალურად შეიცვალა, ანა ხუტლუს მომხრეებმა მიხეილი და მისი მომხრეები დაატყვევეს. ანა კომნენოსი 1342 წელს ტახტიდან ჩამოაგდო მიხეილის შვილმა იოანე III-მ, რომელიც სუსტი მმართველი აღმოჩნდა. მან არანაირ ზომებს არ მიმართა მამის გასათავისუფლებლად. 1344 წელს ნიკეტას სქოლარესმა ციხიდან გაათავისუფლა მიხეილ დიდი კომნენოსი და მასთან ერთად დაბრუნდა ტრაპიზონში. იოანე III გამოკეტეს წმინდა საბას მონასტერში და ტახტზე ადის მიხეილ კომნენოსი. 1349 წლის 13 დეკემბერს ნიკეტას სქოლარესმა ტახტიდან ჩამოაგდო მიხეილი და სამეფო ჩააბარა ბასილის შვილს, რომელიც ტახტზე ადის ალექსი III-ის სახელით. მიხეილი წმინდა საბას მონასტერში განამწესეს. 1351 წელს კი კონსტანტინოპოლში გააგზავნეს. 1355 წელს ბიზანტიის იმპერატორმა იოანე V-მ გაათავისუფლა და ტახტის ხელში ჩაგდების მიზნით ტრაპიზონში დაბრუნდა, თუმცა უშედეგოდ და კვლავ ბიზანტიის დედაქალაქში გაბრუნდა. მის შესახებ ამის შემდეგ აღარაფერია ცნობილი. ტრაპიზონის იმპერატორთა სია მიქაელ პანარეტოსი „ტრაპიზონის ქრონიკა“ XIV საუკუნე Vougiouklaki Penelope, "Michael Grand Komnenos"
კუ ნინძები (2014 წლის ფილმი)

„კუ ნინძები“ (ინგლ. Teenage Mutant Ninja Turtles) — 2014 წლის ამერიკული ფილმი, რომელიც ეფუძნება ამავე სახელწოდების ფრენჩაიზს. იგი წარმოადგენს ფილმების სერიის გადატვირთვას. ფილმის რეჟისორია ჯონათან ლიბესმანი. მასში როლებს ასრულებენ მეგან ფოქსი, ჯონი ნოქსვილი, პიტერ პლოშეკი, ნოელ ფიშერი, ჯერემი ჰოვარდი, ალან რიჩსონი, დენი ვუდბერნი, ტონი შელუბი, უილიამ ფიხტნერი, უილ ერნეტი, მინა ნოძი და ვუპი გოლდბერგი. ფილმის წარმოების შესახებ ცნობილი გახდა, სანამ კუ ნინძების ავტორი პიტერ ლერდი 2009 წელს ფრენჩაიზზე უფლებებს Nickelodeon-ს გადასცემდა. ფილმი წარმოებულია Nickelodeon Movies-ისა და მაიკლ ბეის Platinum Dunes-ის მიერ, ხოლო დისტრიბუტორია Paramount Pictures. პრემიერა გაიმართა 2014 წლის 8 მარტს. 2016 წლის 3 ივნისს გამოვიდა ფილმის გაგრძელება. ნიუ-იორკი ბნელმა მოიცვა. შრედერი და ტერფის კლანი დიდ გავლენას ახდენენ ყველაფერზე, პოლიციიდან პოლიტიკოსებამდე. მომავალი სასტიკია, სანამ კანალიზაციებიდან ჩნდება ოთხი გარიყული ძმა, კუ ნინძები. მათ უშიშარ რეპორტიორ ეიპრილ ო'ნილისა და ოპერატორ ვერნონ ფენვიკის დახმარებით უნდა გადაარჩინონ ქალაქი და შრედერის ბოროტი გეგმები გახსნან. მეგან ფოქსი - ეიპრილ ო'ნილი მალინა ვაისმანი - ეიპრილი ბავშვობაში პიტ პლოშეკი - ლეონარდო ჯონი ნოქსვილი - ლეონარდოს გახმოვანება ალან რიჩსონი - რაფაელი ნოელ ფიშერი - მიქელანჯელო ჯერემი ჰოვარდი - დონატელო უილიამ ფიხტნერი - ერიკ საქსი დენი ვუდბერნი - სპლინტერი ტონი შელუბი - სპლინტერის გახმოვანება უილ ერნეტი - ვერნონ ფენვიკი ტოჰორუ მასამუნე - შრედერი ვუპი გოლდბერგი - ბერნადეტ თომპსონი მინა ნოძი - კარაი ები ელიოტი - ტეილორი ტარან კილამი - მაკ-ნოუტონი კ. ტოდ. ფრიმენი - ბაქსტერ სტოკმენი პოლ ფიცჯერალდი - დოქტორ ო'ნილი ფილმის მუსიკა ეკუთვნის კომპოზიტორ ბრაიან ტაილერს. საუნდტრეკი გამოიცა Atlantic Records-ზე 2014 წლის 5 აგვისტოს. სიმღერების სია ყველა სიმღერის მუსიკის ავტორი — ბრაიან ტაილერი. ოფიციალური საიტი „კუ ნინძები“ — კინოფილმების ინტერნეტ-მონაცემთა ბაზა (ინგლისური) „კუ ნინძები“ — Box Office Mojo-ზე „კუ ნინძები“ — Rotten Tomatoes „კუ ნინძები“ — Metacritic-ზე ↑ Brian Tyler Talks Scoring ‘Thor: The Dark World’ and ‘Teenage Mutant Ninja Turtles’. Screenrant.com. ციტირების თარიღი: 2013-07-02. ↑ 2.0 2.1 Fleming Jr, Mike. (August 15, 2013) Paramount Moves ‘Teenage Mutant Ninja Turtles’ To August 8, 2014. Deadline.com. ციტირების თარიღი: August 15, 2013. ↑ Hollywood Blockbuster Composer Brian Tyler. Comic Book Movie (February 1, 2014). ციტირების თარიღი: February 1, 2014. ↑ 4.0 4.1 Teenage Mutant Ninja Turtles (2014). Box Office Mojo. ციტირების თარიღი: November 10, 2015. ↑ „‘Teenage Mutant Ninja Turtles’ Sequel Underway; Bay To Return“. Deadline.com. August 10, 2014. ციტირების თარიღი: August 10, 2014. ↑ 'Teenage Mutant Ninja Turtles' sequel set for 2016. Entertainment Weekly (August 10, 2014). დაარქივებულია ორიგინალიდან — აგვისტო 10, 2014. ციტირების თარიღი: August 10, 2014. ↑ 'Teenage Mutant Ninja Turtles' Trailer Images and Official Synopsis. Movie Web (March 26, 2014). ციტირების თარიღი: March 26, 2014. ↑ Brian Tyler’s ‘Teenage Mutant Ninja Turtles’ Score to Be Released. Film Music Reporter. ციტირების თარიღი: 2014-08-06.
ამერიკელები

ამერიკის შეერთებული შტატების ხალხი ან უბრალოდ ამერიკელები, ან ამერიკელი ხალხი — ხალხი, აშშ-ს მცხოვრებნი ან მოქალაქეები. ანთროპოლოგიურად ძალიან განსხვავებულნი არიან. ცალკე ეთნორასობრივ ჯგუფს ქმნიან აფრო-ამერიკელები. სახელები: თვითწოდება - Americans; საერთო რაოდენობა: 316.5 მლნ. ენა: ლაპარაკობენ ინგლისური ენის ამერიკულ ვარიანტზე (თუმცა ოფიციალურ ენად არცერთი ენა არ არის მიჩნეული). მორწმუნეები: ძირითადად პროტესტანტები და კათოლიკები. ↑ U.S. POPClock Projection. U.S. Census Bureau. Figure updated automatically. ↑ People live in Mexico, INEGI, 2010 ↑ People Citizenship in Mexico, 2009. დაარქივებულია ორიგინალიდან — 2003-08-02. ციტირების თარიღი: 2003-08-02. ↑ "Record Numbers of Americans Living Abroad". Shelter Offshore. Retrieved 2008-09-30. ↑ U.S. citizens living in Canada: Time to come clean to the IRS. Financial Post. დაარქივებულია ორიგინალიდან — 2011-09-28. ციტირების თარიღი: 2011-07-31. ↑ Americans abroad 1999. დაარქივებულია ორიგინალიდან — 2003-08-02. ციტირების თარიღი: 2003-08-02. ↑ Liberia: History, Geography, Government, and Culture. Infoplease. ციტირების თარიღი: 2008-09-30. ↑ Brazil Country Profile U.S. Department of State. Retrieved on January 19, 2009. ↑ ibid, Ancestry (full classification list) by Sex – Australia. დაარქივებულია ორიგინალიდან — 2008-03-10. ციტირების თარიღი: 2011-11-22. ↑ Embassy of the United States Paris, France – Americans in France დაარქივებული 2015-04-18 საიტზე Wayback Machine. . France.usembassy.gov (2010-08-10). Retrieved on 2010-12-09. ↑ 平成２０年末現在における外国人登録者統計について. დაარქივებულია ორიგინალიდან — 2009-12-29. ციტირების თარიღი: 2009-12-29. ↑ Statische Bundesamt Deutschland ↑ "US citizens in rush for offshore tax advice" ↑ – U.S. Dept. of State – Background Note: Philippines ↑ Americans living in Costa Rica. Costa-Rica-Life.com. დაარქივებულია ორიგინალიდან — 2008-11-23. ციტირების თარიღი: 2008-09-30.
ანგარიშთა გეგმა

ბუღალტრული აღრიცხვის ანგარიშთა გეგმის სტრუქტურა იმ ქვეყნებში, სადაც მოქმედებს ბუღალტრული აღრიცხვის საერთაშორისო სტანდარტები ერთი და იგივეა. საქართველოში ასევე გამოყენებულია ანგარიშის დასახელების პარალელურად ანგარიშთა კოდები. "მთავარი ბუღალტერი". №1, 2007 წ. "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ. ანგარიშთა გეგმა დაარქივებული 2016-03-05 საიტზე Wayback Machine.
აისრიზენველტი

აისრიზენველტი (გერმ. Eisriesenwelt — „გიგანტური ყინულოვანი სამყარო“) — ყინულოვანი მღვიმე ავსტრიაში, ზალცბურგის მხარეში, ადგილ ვერფენის სიახლოვეს. მდებარეობს ტენენის ქედზე, ზღვის დონიდან 1656 მ სიმაღლეზე. მღვიმის საერთო სიგრძეა 42 კმ, სიღრმე 407 მ. გამომუშავებულია კირქვებში. ძველთაგანვე იყო ცნობილი მონადირეებისთვის, თუმცა ფაქტობრივად აღმოჩენილი იქნა 1879 წელს ნატურალისტის ანტონ პოსელტის მიერ, რომელმაც შეისწავლა მღვიმის პირველი 200 მეტრიანი მონაკვეთი. 1912 წლიდან დაწყებული მღვიმე შედარებით სრულად იქნა აღწერილი სპელეოლოგის ალექსანდერ ფონ მერკის მიერ, რომელიც პირველი მსოფლიო ომის დროს, კერძოდ, 1914 წელს დაიღუპა და მისი ნეშტი მოათავსეს აისრიზენველტის ერთ-ერთ ნიშში. დღეს აისრიზენველტი დასვენების პოპულარული ადგილია. განათებულია კარბიდის ნათურებითა და მაგნიუმის ჩირაღდნებით. 1920 წელს გაიმართა პირველი ექსკურსიები. მნახველებისთვის ღიაა ჩვეულებრივ, 1 მაისიდან 26 ოქტომბრამდე. ზვავური საშიშროების გამო ზამთარში მღვიმე დაკეტილია. აისრიზენველტი — ოფიციალური საიტი (გერმანული)
კოსტეშტი (რიშკანის რაიონი)

კოსტეშტი (რუმ. Costeşti) — ქალაქი მოლდოვაში. შედის რიშკანის რაიონის შემადგენლობაში. მოსახლეობა შეადგენს დაახლოებით 4400 ადამიანს. ქალაქის მახლობლად მდებარეობს ოქროს ურდოს ქალაქის ნანგრევები, რომელიც სავარაუდოდ 1360-იან წლებში მიატოვეს. აქ, მდინარე პრუტზე მდებარეობს მსხვილი წყალსადენი კოსტეშტი-სტინკა, რომელიც 1978 წელს აიგო რუმინეთთან ერთად. ↑ ოქროს ურდოს ისტორიული გეოგრაფია XIII—XIV საუკუნეებში. დაარქივებულია ორიგინალიდან — 2015-05-16. ციტირების თარიღი: 2014-04-04.
კრიკოვა

კრიკოვა (მოლდ. Cricova) — ქალაქი მოლდოვაში. შედის კიშინიოვის მუნიციპალიტეტის რიშკანოვკის სექტორის შემადგენლობაში. ქალაქ კრიკოვის პორტალი დაარქივებული 2011-12-03 საიტზე Wayback Machine. კრიკოვის კომბინატის ოფიციალური საიტი ↑ 2014 Moldovan census — 2017. <a href="https://wikidata.org/wiki/Track:Q12739149"></a>
ლეოვა

ლეოვა (მოლდ. Leova) — ქალაქი მოლდოვაში, ლეოვის რაიონის ცენტრი. მდებარეობს მდინარე პრუტის მარცხენა სანაპიროზე, იარგარას სარკინიგზო სადგურიდან ჩრდილო-დასავლეთით 22 კმ-ში. www.e-leova.info დაარქივებული 2012-05-08 საიტზე Wayback Machine. www.leova.md www.leovacity.narod.ru
ლიპკანი

ლიპკანი (მოლდ. Lipcani) — ქალაქი მოლდოვის ჩრდილოეთით, მდინარე პრუტის ნაპირზე. შედის ბრიჩენის რაიონის შემადგენლობაში. 2004 წლის აღწერის მონაცემებით ქალაქში ცხოვრობს შემდეგი ეროვნების წარმომადგენლები: Старые фотографии Липкан Топографическая карта დაარქივებული 2006-02-23 საიტზე Wayback Machine. Липканы — «Бессарабский Олимп» Российская еврейская энциклопедия Книга памяти местечка Липканы
იან ვერმეერი

იან ვერმეერი, იან ვერმეერ დელფტელი (ნიდერლ. Johannes Vermeer; დ. 1632 — გ. 1675) — ნიდერლანდელი ფერმწერი. მუშაობდა დელფტში. ვერმეერის ჯერ კიდევ ადრინდელ ნამუშევრებში ჩანს მისწრაფება, რომ შერწყმული იყოს სახეების ამაღლებული სულისკვეთება და ნატურასთან სიახლოვე („დიანა ნიმფებთან“, მაურიცჰეისი, ჰააგა; „ქრისტე მართასა და მარიამთან“, ედინბურგის ეროვნული გალერეა). დიდფიგურებიან ტილოზე „მაჭანკალთან“ (1656, სურათების გალერეა, დრეზდენი) მძაფვრი მონუმენტურობით წარმოდგენილია ცხოვრებისეული სცენა, რომელიც სავსეა სისხლსავსე მგრძნობელობითა და ახალგაზრდული სითამამით. ამ სურათებში ტონალური კოლორიტის ელემენტები ფერის დიდ და სუფთა ლაქებთან არის შერწყმული. 1650 წლის II ნახევრიდან ვერმეერი ქმნის მცირე ზომის სურათებს, რომლებშიც ვერცხლისფერი შუქით განათებულ ქალაქის სახლის ინტერიერში გამოსახულია ერთი ან რამდენიმე ფიგურა („გოგონა წერილით“, სურათების გალერეა, დრეზდენი; „ჯარისკაცი და მომღიმარი ქალი“, ფრიის კოლექცია, ნიუ-იორკი; „მოსამსახურე ქალი რძიანი ქილით ხელში“, სახელმწიფო მუზეუმი, ამსტერდამი). ამ ნამუშევრებში მთავარი ყურადღება გადატანილია სცენის საერთო ლირიკულ განწყობილებაზე. ვერმეერის სურათებში ყოველდღიური ოჯახური ცხოვრების პოეზია, ადამიანისა და გარემოს ერთიანობა ასახულია კლასიკური სიცხადითა და ჰარმონიულობით. სივრცობრივი კომპოზიციით მძაფრი გამომხატველობა, ჰაერისა და სინათლის ცოცხალი ვიბრაცია, მდიდარი და სხივიანი ფერების წმინდა გრადაცია, ტონების, რეფლექსებისა და ელფერის მრავალმხრივი თამაში ამდიდრებს უბრალო ადამიანის სამყაროს და მხატვრულ ძალას ანიჭებს ჩვეულებრივ ყოფით საგნებს. 1650-იანი წლების დასასრულს ვერმეერმა პეიზაჟური ფერწერის ორი შედევრი შექმნა: „ქუჩა“ (სახელმწიფო მუზეუმი, ამსტერდამი) და „დელფტის ხედი“ (მაურიცჰეისი, ჰააგა). 1660-იან წლებში ვერმეერის შემოქმედება უფრო მჭვრეტელობითი და დახვეწილი გახდა, ფერწერა კი ცივი; ამ დროს ტილოების საერთო მინანქრისფერი კოლორიტი გაცხოველებულია ლურჯი და ყვითელი მკაფიო აქცენტით: „გოგონა მარგალიტის საყურით“ (მაურიცჰეისი), „ჭიქა ღვინო“, „ქალი ისინჯავს ყელსაბამს“ (სურათების გალერეა, ბერლინ-დალემი). ვერმეერის გვიანდელი პერიოდის ნამუშევრები ეძღვნება მშრომელ ადამიანს, შემოქმედს, მეცნიერს. მხატვარი გამოსახავს მათ მუშაობას, შემოქმედებითი წვის პროცესში: „მემაქმანე ქალი“ (ლუვრი, პარიზი), „მხატვრის სახელოსნო“ (ვენის სამხატვრო-ისტორიული მუზეუმი), „გეოგრაფი“ (შტედელის სამხატვრო ინსტიტუტი, მაინის ფრანკფურტი). „მწველავი ქალი“ „გეოგრაფი“ „მხატვრის სახელოსნო“ „გოგონა მარგალიტის საყურით“ შეგიძლიათ იხილოთ მედიაფაილები თემაზე „იან ვერმეერი“ ვიკისაწყობში. იან ვერმეერი — ენციკლოპედია ბრიტანიკა (ინგლისური) იან ვერმეერი — ბიოგრაფია (ინგლისური) იან ვერმეერი — ბიოგრაფია (ინგლისური) ქართული საბჭოთა ენციკლოპედია, ტ. 4, თბ., 1979. — გვ. 372. Лазарев В. Н., Ян Вермеер Делфтский, М., 1933; Vries A. B. de, Jan Vermeer van Delft, Basel, 1945; Swillens P. T. A., Johannes Vermeer, Utrecht—Brüssel, 1950; Bloch V., Tutta la pittura di Vermeer di Delft, Mil., 1954. ↑ 1.0 1.1 https://www.nga.gov/research/in-depth/themes-ideas-dutch-genre-painting.html
ცერბერი (მრავალმნიშვნელოვანი)

ცერბერი — შეიძლება აღნიშნავდეს: ცერბერი — ბერძნულ მითოლოგიაში ტიფონის და იქედნეს ნაშიერი, ძაღლი ცერბერი — გველების გვარი ანკარასებრთა ოჯახისა
ტყის წიწმატი

ტყის წიწმატი (ლათ. Cardamine) — მცენარეთა გვარი კომბოსტოსებრთა ოჯახისა, ერთ-, ორ- ან მრავალწლოვანი ბალახებია. კენტფრთისებრ დაყოფილი, იშვიათად მთლიანი ფოთლები აქვთ. ღეროსეული ფოთლები მორიგეობითაა განლაგებული, ფესვთანური — როზეტად შეკრებილი. თეთრი, ვარდისფერი ან სოსანისფერი ყვავილები მტევნისებრ ყვავილებშია თავმოყრილი. ნაყოფი ჭოტია. 150-მდე სახეობა გავრცელებულია ჩრდილოეთ ნახევარსფეროს ზომიერ სარტყელში. საქართველოში 8 სახეობა გვხვდება. იზრდება ტენიან მდელოებზე, მდინარეების, ნაკადულების ნაოპირებზე, ტყეებში. საქართველოში ფართოდაა გავრცელებული ლათ. Cardamine hirsuta. ლათ. Cardamine seiditziana დეკორატიული მცენარეა, მისი გამოყენება შეიძლება ტენიანი ადგილების გასაფორმებლად, ლათ. Cardamine uliginosa თაფლოვანია, იყენებენ სურავანდის საწინააღმდეგოდ და საჭმლის შესანელებლად. მცხვეთაძე დ., ქართული საბჭოთა ენციკლოპედია, ტ. 10, თბ., 1986. — გვ. 92.
მოლდოვის დემოკრატიული რესპუბლიკა

მოლდოვის დემოკრატიული რესპუბლიკა (რუმ. Republica Democratică Moldovenească), ასევე მოლდოვის რესპუბლიკა — ქვეყანა რომელიც ბესარაბიის სფატულ ცერის (ეროვნული საბჭო) მიერ 1917 წლის 2 დეკემბერს ჩამოყალიბდა. ეროვნული საბჭოს არჩევნები მოხდა ოქტომბერ-ნოემბერში რუსეთის იმპერიის დაშლის შემდეგ. სფატულ ცერი წარმოადგენდა საკანონმდებლო ორგანოს, ხოლო გენერალ დირექტორების საბჭო დამოუკიდებლობის გამოცხადების შემდეგ გადაკეთდა მინისტრთა საბჭოდ და ჩამოაყალიბა ახალი ქვეყნის მთავრობა. მოლდოვის სახალხო რესპუბლიკის გამოცხადება. პან ჰალიპა სფატულ ცერის სასახლის ფონზე. დიმიტრი ბოგოსი, არმიის მეთაური. თეოფილ იონკუ, ფინანსთა მინისტრი. გერმან პანთეა, შეიარაღებული ძალების მეთაური. ვიკისაწყობში არის გვერდი თემაზე: მოლდოვის დემოკრატიული რესპუბლიკა ბესარაბია რუსეთის რევოლუცია
იგავი

იგავი — მოყვანილი კერძო შემთხვევა, კაზუსი და მისი საკანონმდებლო მოწესრიგება. ასეთ იურიდიულ-ტექნიკურ ხერხს მიმართავდნენ სამართლის ნორმის უკეთ გაგების მიზნით მაშინ, როდესაც საჭირო იყო ჩვეულებრივი მართლურთიეთობისაგან განსხვავებული რთული შემთხვევის საკანონმდებლო გადაწყვეტა. იგავის ანუ „სიტყვით მაგალითის“ (საბა) სახითა გადმოცემული ბერძნული სამართლის ქართული ვერსიის („სამართალი ბერძნული“) 204 და 280 მუხლები (შდრ.მმ.203 და 279). კანონიკური სახარებებისა და ახალი აღთქმის ზოგიერთი მკვლევარი იყენებს ტერმინს „იგავი“ მხოლოდ იესოს იგავებზე, თუმცა ეს არ არის ტერმინის საერთო აღწერა იესოს სწავლების მეთოდისთვის მნიშვნელოვანია ისეთი იგავი, როგორიცაა უძღები ძის იგავი. საქართველოში ერთ-ერთი ყველაზე ცნობილი იგავების მქმნელი იყო სულხან-საბა ორბელიანი. ↑ Jülicher. Die gleichnisreden Jesu.  ↑ Meier. A Marginal Jew: Rethinking the Historical Jesus. ISBN 9780385469920.